text: Frem fra Ribe kalder sodavand tilbage
  05 januar 2016 kl. 14.27
  Utætheder i flaskens låg giver risiko for gær og skimmel
  Mineralvandsfabrikken Frem i Ribe tilbagekalder deres økologiske solbærdrik med navnet Mille. Der er fundet enkelte flasker, hvor låget sidder skævt på. Det kan betyde, at der kommer luft ind i flasken, hvorved der er risiko for at der udvikles gær og skimmel i drikken. Det oplyser Fødevarestyrelsen.
  Det drejer det sig om Mille Økologiske Solbærdrik i 50 cl. flasker med en  holdbarhedsdato indtil 1.6.2017.
  Flaskerne er solgt i Rema 1000 forretninger over hele landet. Det tilrådes, at flaskerne leveres tilbage til der, hvor de er købt, eller kasseres.
  